70. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 970 της 16/21 Οκτ. 1980 (ΦΕΚ Α΄ 244) Περί συστάσεως Ειρηνοδικείου Ηρακλείας Νομού Σερρών. Έχοντες υπ’ όψει: 1)Τας διατάξεις της παρ. 1 του άρθρ. 1 του Νόμ. 949/1979 «περί συστάσεως, ανασυστάσεως και καταργήσεως Ειρηνοδικείων και ιδρύσεως Διοικητικού Πρωτοδικείου Πύργου», 2)την υπ’ αριθ. 29 της 23 Οκτ. 1979 γνώμην του Ανωτάτου Δικαστικού Συμβουλίου (Τμήμα Α΄) και 3)την υπ’ αριθ. 1029/1980 γνωμοδότησιν του Συμβουλίου της Επικρατείας, προτάσει του επί της Δικαιοσύνης Υπουργού, απεφασίσαμεν: Άρθρον μόνον.-Συνιστάται Ειρηνοδικείον εις Ηράκλειαν Νομού Σερρών με έδραν τον Δήμον Ηρακλείας και περιφέρειαν τον Δήμον Ηρακλείας και τας κοινότητας Αμμουδιάς, Αναγεννήσεως, Βαλτερού, Γεφυρουδίου, Δασοχωρίου μετά του συνοικισμού αυτής, Ψωμοτοπίου, Κοιμήσεως, Καρπερής, Λιμνοχωρίου, Ποντισμένου μετά του συνοικισμού Σιμώνος, Τυρολόης, Χρυσοχωράφων, Γονίμου και Μεγαλοχωρίου, αποσπωμένας εκ της περιφερείας του Ειρηνοδικείου Σιντικής και τας κοινότητας Λιθοτόπου και Χειμάρρου, αποσπωμένας εκ της περιφερείας του Ειρηνοδικείου Σερρών. Ο χρόνος ενάρξεως λειτουργίας του ως άνω Ειρηνοδικείου θέλει ορισθεί δι’ ιδιαιτέρου Π.Δ/τος. 